《石溪客馆夜坐示诸生》
清代·徐湘潭

金溪距石溪，少悭十里途。养疴就邻党，聊复兼授徒。

童冠森立就，朝夕恒相于。岂不念家室，旬月便通书。

半生远游倦，息肩中道舒。时有糗鞴入，兼为文字娱。

夜深月影高，风厉镫花粗。诸生悉英茂，努力勤经畬。

我醉一挥翰，诗律将毋疏。

作者简介：徐湘潭，字睦堂，一字东松，江西永丰人。诸生。有《睦堂诗集》。